A vidék legrégebbi ismert lakói venétek voltak, ők a rómaiak uralma alá kerültek az i.e. 3. században. Az i.sz. 2–4. századokban Auronzo helyén római kultikus központ működött. A korai középkortól 1797-ig a Velencei Köztársasághoz tartozott. (A város jelképének számító Drei Zinnen hármas hegycsúcs jelenleg Toblach és Auronzó községek határvonalán fekszik, ez korábban Velence és a Habsburg Birodalom határvonala volt, amelyet 1572-ben tűztek ki). A napóleoni háborúk után Venetóval együtt a Habsburgok Lombard–Velencei Királyságához csatolták, 1866 után az Olasz Királysághoz került. Az első világháborúban, a caporettói áttörés során, 1917 november elején Krobatin vezérőrnagy 10. hadserege elfoglalta, 1918 október végén a piavei összeomlás nyomán az olaszok visszafoglalták.